DE CORNEILLE DE SCHEPPER. 141 



moyen de quoy s'esmeut grand tumulte en l'armée des Turcqs, où s'estoit 

 retiré ung de ceulx qui avoyent par lesdicls chrestiens esté blessez, et 

 lesquelz chrestiens fussent à ceste occasion quasy tous occis par lesdits 

 Turcqs; quel Barbarossa ' oyant le susdict tumulte, seroit incontinent 

 accouru pour sçavoir ce que cestoit, et auroit saulvé ceux qu'il avoit peu; 

 que le mesme grand Empereur, troublé du susdit bruict, seroit pareille- 

 ment survenu, lequel auroit commandé de constituer prisonniers touts les 

 Turcqs quy fusrent trouvez près desdicts crestiens qui avoient esté occis, 

 lesquelz Turcqs il eust sans double fait exécuter, sans le faict d'ungcres- 

 tien , lequel l'asseura que ses compaignons avoient esté défaicts par le 

 commandement d'Imbrahim Bassa : ce qu'entendu par l'Empereur, il auroit 

 commandé que les prisonniers fussent relaxez, mandant que ledict Imbra- 

 him veint vers luy, lequel venu et cognoissant l'indignation que le Grand- 

 Turcq avoit conceue à raison de la défaicte desdits crestiens, pour ce 

 qu'il leur avoit promis qu'ils sortiroyent sans dangiers avecq leurs armes, 

 femmes et enfans, luy déclara comment le tout estoit advenu, et que 

 estant adverty du motif de la deffaicte desdicts crestiens, la raison ne vou- 

 loit que les Turcqs qui estoyent emprisonnez fussent exécutez, attendu 

 principallement qu'il sçavoit que ceux qui avoyent esté constituez prison- 

 niers, estoient innocents. Que la ville de Bude ainsy prinse, et ne se 

 monstrant nulle part l'armée du roy Ferdinande, le Grand-Turcq avoit 

 arresté de marcher jusques aux limites du royaulme, lequel finablement 

 seroit parvenu jusques à la ville de Brachof de Leyta ^, laquelle se seroit 

 incontinent rendue; suivant quoy il auroit commis ung saws, pour prendre 

 garde que les habitantz d'illecq ne receussent aulcun déplaisir, et comme 

 le roy Ferdinande ne se monstroit ny lors, il détermina venir vers Vienne, 

 pour ce qu'il entendoit que ledict Ferdinande estoit là, mais ne l'ayant 

 illecq trouvé, il avoit envoyé aulcuns avant-coureurs par les bois, pour 

 ce qu'il vouloit venir jusques à Lyncio ^, pour chercher le roy Ferdinande, 

 et que finablement, à raison des neiges quy lors survenoient, il seroit 

 retourné; quant à ce que nous avons faict au chemin près Lyncium, et 



' Lisez : Imbrahim Bassa. | * Biuyk Leyta. | ' Linlz. 



